**ANUNȚ**

Academia de Studii Economice din București organizează concurs pentru ocuparea a trei posturi de ***Asistent de cercetare-masterand*** în cadrul proiectului „***Danube Region Water Lighthouse Action (DALIA)***” .

| **Nr.**  **post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1 | Asistent de cercetare-masterand | 12 luni | Max. 80h/luna |
| 2 | Asistent de cercetare-masterand | 12 luni | Max. 80h/luna |
| 3 | Asistent de cercetare-masterand | 12 luni | Max. 80h/luna |

**A. Pentru participarea la concurs, candidații trebuie să îndeplinească următoarele condiții generale și condiții specifice:**

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declarației pe propria răspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:**  licență
2. **domeniul studiilor:** economic
3. **înmatriculare într-un program de masterat**
4. alte condiții specifice: Cunoștințe din domeniul mediului, bune capacități de comunicare, spirit organizatoric și de inițiativă, adaptabilitate și flexibilitate, responsabilitate, gândire analitică și creativă etc.

**3. Atribuții post:**

1. Documentare pentru realizarea de analize complexe asupra unor tematici conectate direct sau indirect cu obiectivele proiectului;
2. Redactează documente științifice coerente în urma investigării bazelor de date și cunoștințe recunoscute la nivel internațional;
3. Se implică în activitățile comune cu alți parteneri ai proiectului sub directa coordonare a directorului de proiect;
4. Contribuie la realizarea rapoartelor științifice din cadrul proiectului;
5. Contribuie la realizarea unor lucrări științifice, articole, capitole, prezentări, pe baza rezultatelor cercetării realizate în cadrul proiectului;
6. Colaborează cu ceilalți membri ai echipei pentru asigurarea calității și excelenței produselor științifice realizate;
7. Promovează și participă la evenimentele organizate în cadrul proiectului;
8. Promovează și participă la workshop-urile/ atelierele de lucru tematice;
9. Promovează și participă la forumurile multidisciplinare organizate în cadrul proiectului;
10. Promovează și participă la activitățile în parteneriat între membrii echipei proiectului și organizații sau instituții- potențiali utilizatori ai proiectului;
11. Promovează în mod constant și activ obiectivele și activitățile proiectului;
12. Participă la ședințele echipei de management şi implementare a proiectului;
13. Susține directorul de proiect pentru implementarea eficientă a proiectului;
14. Realizează un raport propriu de activitate și fișa de pontaj lunar, aferentă activității desfășurate în cadrul proiectului pe care le predă directorului de proiect în cel mult 2 zile de la încheierea calendaristică a lunii;
15. Alte sarcini, stabilite de către directorul proiectului și de conducerea Academiei de Studii Economice din București, necesare pentru implementarea corespunzătoare a proiectului.

Sarcinile de serviciu nu sunt limitative, se vor completa ori de cate ori este nevoie, pentru bunul mers al activității în cadrul proiectului.

**B. Concursul va consta în:**

1. **Evaluarea dosarelor de selecție;**
2. **Interviu**.

Probele sunt eliminatorii, punctajul minim obținut la fiecare probă fiind de 50 de puncte.

**C. Tematica și bibliografia**

1. **Tematica:**
2. Implementarea Directivei Cadru Apă la nivel european și în România;
3. Planurile de management- instrumente eficiente pentru implementarea Directivei Cadru Apă;
4. Activități economice dependente de sistemele naturale;
5. Soluții de business bazate pe natură;
6. Asigurarea sustenabilității proiectelor de cercetare.
7. **Bibliografia:**
8. ANAR. 2021. Planul naţional de management actualizat aferent porţiunii din bazinul hidrografic internaţional al fluviului Dunărea care este cuprinsă în teritoriul României, volum 1
9. ANAR. 2021. Planul naţional de management actualizat aferent porţiunii din bazinul hidrografic internaţional al fluviului Dunărea care este cuprinsă în teritoriul României, volum 2- Anexe
10. ICPDR. 2021. Danube River Basin Management Plan - updated 2021
11. ICPDR. 2021. Guidance Document on Sustainable Agriculture in the Danube River Basin
12. European Commission. 2023. Horizon Europe- Programme Guide
13. European Commission. 2021. Economic data related to the implementation of the Water Framework Directive and the Floods Directive and the financing of measures

**D. Componența dosarului de concurs:**

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității.
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate, sau declarația pe propria răspundere, cu obligația de a completa dosarul de concurs cu adeverința medicală cel mai târziu până la data desfășurării primei probe a concursului, daca este cazul.
7. Curriculum Vitae în format european (www.cveuropean.ro/cv- online.html) – semnat și datat pe fiecare pagină.
8. Adeverință care atestă încadrarea într-un program de masterat.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor cu acestea.

**E. Date de contact:**

Dosarele de concurs se vor depune până la data de 08.06.2023, ora 16:00, la Registratura ASE.

Persoana de contact: Elena PREDA - telefon: 0741114945, e-mail: elena.preda@eam.ase.ro

**F. Calendarul concursului:**

|  |  |  |
| --- | --- | --- |
| **Nr. crt.** | **Activităţi** | **Data** |
|  | Publicarea anunțului | 30.05.2023 |
|  | Depunerea dosarelor de concurs ale candidaților la Registratura ASE şi verificarea documentelor din dosar | 30.05.2023 – 08.06.2023, ora 16.00 |
|  | Selecția dosarelor de către membrii comisiei de concurs | 09.06.2023 |
|  | Afișarea rezultatelor selecției dosarelor | 09.06.2023 |
|  | Depunerea contestațiilor privind rezultatele selecției dosarelor | 12.06.2023 |
|  | Afişarea rezultatului soluționării contestaţiilor | 12.06.2023 |
|  | Susţinerea interviului | 13.06.2023 |
|  | Comunicarea rezultatelor după susţinerea interviului | 13.06.2023 |
|  | Depunerea contestaţiilor privind rezultatul interviului | 14.06.2023, ora 16:00 |
|  | Afişarea rezultatului soluţionării contestaţiilor | 15.06.2023 |
|  | Afişarea rezultatului final al concursului | 15.06.2023 |
|  | Numire pe funcţie | Conform normativelor în vigoare |

Data: 30.05.2023

Director de proiect,

Lect. univ. dr. Elena PREDA